பட்டம்-துணி; துணியில் பொறித்துத் தரப்பட்ட சிறப்புத் தகுதி பட்டம் எனப்பட்டது. பின்னே படிப்புச் சான்றிதழாக வழங்குபவற்றுக்கு வளர்ந்தது. பதவி-மேனிலை; உயர்வின் திரட்சிநிலை; அது அதிகாரம் செலுத்தும் பெருநிலையாய் அமைந்தது. “பட்டம் பதவியிலிருந்தால் மதிப்பு தானே தேடி வரும்” என்பது வழக்குரை. நெளிவு – ஒரு நிகழ்ச்சியை அறிந்து அதற்குத்தக வளைந்து கொடுத்து நிறைவேற்றல். சுழிவு – ஒரு நிகழ்ச்சியை அறிந்து அதற்குத்தக சூழ்ச்சி வழியில் நிறைவேற்றல். “அவன் நெளிவு சுழிவானவன்;” “அவன் நெளிவு சுழிவாக நிறைவேற்றிக் கொள்வான்” என்பவற்றில் இவ்விணை மொழி விளக்கம் தெளிவாம். ‘நெளிவு சுழிவு’ காண்க.